บาทเปิด 33.71/74 บาทต่อดอลลาร์ แข็งค่าเล็กน้อย
เงินบาทเปิดตลาด 33.71/74 บาทต่อดอลลาร์ แข็งค่าเล็กน้อย คาดกรอบวันนี้ 33.65-33.80บาทต่อดอลลาร์ จับตาสถานการณ์โควิด-ตัวเลขจ้างงานสหรัฐ
2 ธ.ค. 2564

เมื่อวันที่ 2 ธ.ค. 64 นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 33.71/74 บาท/ดอลลาร์ แข็งค่าเล็กน้อยจากเย็นวานนี้ที่ปิดตลาดที่ระดับ 33.73 บาท/ดอลลาร์ วันนี้คาดว่าเงินบาทจะค่อนข้างทรงตัว ไม่เคลื่อนไหวมากนัก เนื่องจากตลาดรอติดตามดูปัจจัยต่างประเทศ โดยเฉพาะสถานการณ์ระบาดของไวรัสโควิด-19 สายพันธุ์โอไมครอน รวมทั้งรอดูตัวเลขการจ้างงานนอกภาคเกษตรของสหรัฐ เดือน พ.ย.ขณะที่ปัจจัยในประเทศที่จะส่งผลต่อทิศทางของค่าเงินในช่วงนี้ มาจาก inflow-outflow เป็นหลัก รวมถึงต้องติดตามสถานการณ์ไวรัสโควิด-19 สายพันธุ์โอไมครอนด้วยเช่นกันนักบริหารเงิน คาดว่า วันนี้เงินบาทจะเคลื่อนไหวในกรอบ 33.65 - 33.80 บาท/ดอลลาร์